विपक्ष का हंगामा, विधानसभा सिर्फ 21 मिनट और परिषद 15 मिनट चली
मंत्री कांग्रेस ने खेद जताया, माफी मांगी पर बर्खास्तगी-गिरफ्तारी पर अड़ा विपक्ष
मद्यनिषेध, उत्पाद एवं निबंधन मंत्री अब्दुल जलील मस्तान द्वारा पीएम नरेंद्र मोदी पर की गई अभद्र टिप्पणी पर बुधवार को विधानमंडल के दोनों सदनों में भारी हंगामा हुआ। विपक्ष ने मंत्री की बर्खास्तगी गिरफ्तारी की मांग की। विधानसभा सिर्फ 21 मिनट और विधान परिषद 15 मिनट चली। दोनों सदनों में भाजपा सदस्यों ने वेल में आकर रिपोर्टर टेबुल को पलट दिया, कुर्सियों को पटका। ऑर्डर पेपर फाड़े। विधानसभा 3 बार और परिषद 2 बार स्थगित हुई। उप सभापति और अध्यक्ष की तरफ इशारे करके नारे लगाए। मंत्री को बांग्लादेशी बताया गया। बर्खास्तगी तक सदन नहीं चलने देने की बात कही गई। बाद में मंत्री और कांग्रेस ने माफी मांगी।
विधानसभा में तो एक बार लगा कि सत्ता पक्ष और विपक्ष में भिड़ंत हो जाएगी। किसी तरह बची। स्पीकर विजय चौधरी ने हंगामा करने वाले सदस्यों पर कार्रवाई करने की बात कही। संसदीय कार्य मंत्री श्रवण कुमार ने विपक्ष को धैर्य की परीक्षा लेने की नसीहत दी। - पढ़ेंपेज 4 भी
परिषद में भोजनावकाश के बाद मंत्री माफी मांगने के लिए खड़े हुए। इधर, भाजपा सदस्यों ने रिपोर्टर की टेबुल-कुर्सी उलट दी। प्रो.सूरज नंदन कुशवाहा और लाल बाबू प्रसाद ने ऑर्डर पेपर फाड़ कर सत्ता पक्ष की ओर फेंका।
बादमें कहा-मैं पीएम की इज्जत करता हूं
मस्तानने बाद में पीएम मोदी को अच्छा आदमी बताया। बोले-मैं उनकी इज्जत करता हूं। मुझ पर लगे आरोपों की जांच करा लें। दोषी हूं तो कार्रवाई करें। कांग्रेस के प्रदेश अध्यक्ष शिक्षा मंत्री डॉ. अशोक चौधरी ने कहा-मंत्री ने खेद जता दिया है। मैंने भी माना कि गलती हुई। इसके बावजूद भाजपा इसे मुद्दा बनाए हुए है।
विधानसभा के मुख्य गेट पर हंगामा कर रहे भाजपा सदस्यों से माफी मांगते मंत्री अवधेश सिंह।
मुद्दा बना रही है भाजपा : तेजस्वी
डिप्टीसीएम ने कहा- मंत्री के माफी मांगने पर बात खत्म हो जानी चाहिए। भाजपा, इसे मुद्दा बनाए रखना चाहती है।
नीतीश बोले-मंत्री ने गलत कहा
मुख्यमंत्रीनीतीश कुमार ने मंत्री के बयान को गलत बताया। बोले-मंत्री को ऐसा नहीं कहना चाहिए था।
विधानसभा की कार्यवाही शुरू होते ही नेता प्रतिपक्ष ने मंत्री को निशाने पर लिया। बताया कि उन्होंने पीएम के लिए कैसे अपशब्दों का प्रयोग किया। कार्रवाई के लिए भाजपा सदस्य वेल में पहुंच गए। टेबुल-कुर्सी पलट दिया। अध्यक्ष ने कहा-मंत्री की टिप्पणी ठीक नहीं है। लेकिन मंत्री को भी सुनिए। मंत्री श्रवण ने भी यही कहा। बोले-सीएम का डीएनए खराब कहा गया था। ऐसे में तो बड़े लोगों को भी फांसी की सजा देनी चाहिए। विपक्ष नहीं माना। कार्यवाही दोबारा स्थगित। भोजनावकाश के बाद भी यही सीन रहा। अंतत: कार्यवाही गुरुवार तक के लिए स्थगित हो गई।
12 बजे-12.10बजे-(10मिनट)
2.30बजे-2.35बजे-(5 मिनट)
11 बजे-11बजकर 2 मिनट (2 मिनट)
12बजे-12.10बजे (10 मिनट)
2बजे-2बजकर 9 मिनट (9 मिनट)
hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva bho_Deva bho_Deva mai_Deva bho_Deva mai_Deva